**Ministru kabineta rīkojuma projekta „Par valstij piekrītošā nekustamā īpašuma „Pēkas”, Bunkas pagastā, Priekules novadā, nodošanu Priekules novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un 45. panta pirmā daļa.  |
| 2. | Pašreizējā situācija un problēmas | Kurzemes apgabaltiesas zvērināta notāre Jevgenija Jaunģelže 2015. gada 22. jūlijā taisījusi notariālo aktu „Par mantojuma lietas izbeigšanu,” kas iereģistrēts aktu un apliecinājumu reģistrā ar Nr. 3558, ar kuru par bezmantinieku mantu atzīts nekustamais īpašums „Pēkas”, Bunkas pagastā, Priekules novadā, kadastra Nr. 6446 007 0043 (turpmāk – nekustamais īpašums), kas sastāv no zemes vienības (kadastra apzīmējums Nr. 6446 007 0043) un trīs būvēm (būvju kadastra apzīmējumi Nr. 6446 007 0043 001; 6446 007 0043 002; 6446 007 0043 003) Bunkas pagastā, Priekules novadā. Nekustamā īpašuma zemes platība ir 10,50 ha.Nekustamajam īpašumam ir noteikts šāds apgrūtinājums: nostiprināta ķīlas tiesība 763,20 LVL (septiņi simti sešdesmit trīs lati divdesmit santīmi) jeb 1085,94 *euro* (viens tūkstotis astoņdesmit pieci *euro* deviņdesmit četri *euro* centi) apmērā par labu Rutai Ārijai Šteinbergai.Ar 2013. gada 22. maija uztura līgumu (reģ. Nr. 2783) par nekustamā īpašuma īpašnieku kļuva Vladimirs Novikovs. Saskaņā ar Kurzemes apgabaltiesas zvērinātas notāres Jevgenijas Jaunģelžes 2015. gada 22. jūlijā taisīto notariālo aktu „Par mantojuma lietas izbeigšanu” mantinieki izsludinātajā termiņā nav pieteikušies.Nekustamais īpašums reģistrēts Bunkas pagasta zemesgrāmatas nodalījumā Nr. 100000443241 un saskaņā ar augstāk minēto notariālo aktu tas ir atzīts par bezmantinieku mantu un piekrīt valstij atbilstoši Latvijas Republikas Civillikuma (turpmāk – Civillikums) 416. panta pirmajai daļai.Mantojuma lietā nav pieteikta kreditoru pretenzijas atbilstoši Civillikuma 416. panta otrajā daļā noteiktajam. Civillikuma 416. panta pirmā daļa noteic, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.Valsts ieņēmumu dienests ar 2015. gada 1. septembrī valstij piekritīgās mantas pieņemšanas un nodošanas aktu Nr. 014251 ņēmis valsts uzskaitē par bezmantinieka mantu atzīto dzīvokļa īpašumu.Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr. 1354) 7. punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.Atsavināšanas likuma 45. panta pirmajā daļā noteikts, ka valsts dzīvojamo māju, kā arī valstij piederošu dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar Atsavināšanas likuma 42. panta nosacījumiem. Likuma „Par pašvaldībām” 21. panta pirmās daļas 17. punkts paredz pašvaldības tiesības izlemt jautājumu par valstij piekrītošās mantas pārņemšanu pašvaldības īpašumā.Priekules novada dome 2015. gada 24. septembrī pieņēma lēmumu Nr. 14 „Par valstij piekritīgās mantas - nekustamā īpašuma „Pēkas”, Bunkas pagastā, Priekules novadā, pieņemšanu pašvaldības īpašumā” (turpmāk – Lēmums), lai to izmantotu likumā „Par pašvaldībām” noteikto funkciju īstenošanai – sniegt iedzīvotājiem sociālo palīdzību un palīdzības sniegšanai iedzīvotājiem dzīvokļa jautājuma risināšanai.Saskaņā ar Sociālo pakalpojumu un sociālās palīdzības likuma (turpmāk – Sociālo pakalpojumu likums) 9. panta pirmā daļu pašvaldībai, kuras teritorijā ir deklarētā personas dzīvesvieta, ir pienākums nodrošināt personu iespēju saņemt tās vajadzībām atbilstošus sociālos pakalpojumus un sociālo palīdzību. Priekules novada domei pārņemot nekustamo īpašumu savā īpašumā būs iespēja sniegt sociālo parūpi mājās. Saskaņā ar Sociālo pakalpojumu likuma 23. panta trešo daļu, ja persona dzīvo viena vai ar šo personu kopā dzīvojošie ģimenes locekļi vecuma, veselības stāvokļa vai nodarbinātības dēļ nevar nodrošināt tai nepieciešamo aprūpi, personai ir tiesības saņemt sociālās aprūpes pakalpojumu.Ar 2016. gada 27. oktobra vēstuli Nr. 2.1.7/1263 (turpmāk – vēstule) Priekules novada dome apliecina, ka kopš uztura devēja Vladimira Novikova nāves uztura ņēmējas Rutas Ārijas Šteinbergas aprūpi organizē un veic Priekules novada pašvaldības Sociālais dienests. Priekules novada dome vēstulē norāda, ka pieņemot lēmumu ir izvērtējusi situāciju, ka nekustamajam īpašumam ir apgrūtinājums, kas ir reģistrēts zemesgrāmatā - uztura ņēmējas labā nostiprināta nekustamā īpašuma bezatlīdzības lietojuma tiesība līdz mūža galam un aizliegumu rīkoties ar nekustamo īpašumu bez uztura ņēmējas rakstiskas piekrišanas. Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109. „Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. Ministru kabineta rīkojuma projekts „Par valstij piekrītošā nekustamā īpašuma „Pēkas”, Bunkas pagastā, Priekules novadā, nodošanu Priekules novada pašvaldības īpašumā” (turpmāk – rīkojuma projekts) paredz Priekules novada pašvaldībai saskaņā ar Atsavināšanas likuma 42. panta pirmo daļu dzīvokļa īpašumu izmantot iepriekš minēto pašvaldības autonomo funkciju īstenošanai. Atsavināšanas likums nosaka publiskas personas mantas atsavināšanas kārtību. Līdz ar to Atsavināšanas likums nosaka kārtību, kādā nekustamais īpašums bez atlīdzības tiek nodots atpakaļ valstij, ja tas vairs netiek izmantots rīkojuma projektā minēto funkciju īstenošanai. Saskaņā ar Atsavināšanas likuma 42. panta otro daļu, ja nekustamais īpašums vairs netiek izmantotas pašvaldības autonomo funkciju īstenošanai, pašvaldība šo nekustamo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.Priekules novada domei, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina iepriekš minētie tiesību aprobežojumi, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības atbalstu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Priekules novada dome. |
| 4. | Cita informācija | Rīkojuma projekts tiek virzīts izskatīšanai Ministru kabineta sēdē atbilstoši Valsts kancelejas Juridisko dienestu vadītāju sanāksmes 2016. gada 20. maija protokollēmuma (prot. Nr. 1, 1. §) 3. punktam, kas noteic, ka valsts īpašuma tiesības uz dzīvojamām mājām un dzīvokļa īpašumiem, kas atzīti par bezīpašnieka vai bezmantinieka mantu, ir spēkā arī bez ierakstīšanas zemesgrāmatā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Priekules novada iedzīvotāji, kuriem nepieciešama palīdzība dzīvokļa jautājumu risināšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |
| 1.2. valsts speciālais budžets | 0 |  |  |  |  |
| 1.3. pašvaldību budžets | 0 |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 |  |  |  |  |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā (valsts un kancelejas nodeva 36 *euro*) tiek segti no Priekules novada pašvaldības budžeta līdzekļiem. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Priekules novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav. |

Anotācijas IV, V un VI sadaļa - projekts šīs jomas neskar

Vides aizsardzības un reģionālās

attīstības ministrs Kaspars Gerhards

Vides aizsardzības un reģionālās

attīstības ministrijas valsts sekretārs Rinalds Muciņš

Obersts 67026438

viesturs.obersts@varam.gov.lv